Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 42. számú melléklet a 15/2001. (III. 3.) FVM rendelethez
Paragraph Index: 2108

8. A támogatás igényléséről az AIK tárgyév november 15-éig igazolást ad ki a pályázó részére, mellyel az illetékes adóhatóságtól igényelhető a támogatás. Az integrátor a támogatást köteles a támogatás összegének kézhezvételét követő 15 napon belül továbbadni a termelőnek. Ellenkező esetben a támogatás jogosulatlan igénybevételnek minősül. A minőségi követelmények az alábbiak: Csemegekukorica minőségi előírása feldolgozási célra Általános minőségi követelmények: A csöves kukorica legyen tiszta, zárt levélzetű. A csövek legyenek épek, egészségesek, növényi betegségektől, állati kártevőktől, illetve azok kártételétől mentesek, legyenek frissek, a külső levelek zöldesek, puha állagúak. A csövek legyenek fajtájukra jellemző alakúak, a magvak fajtára jellemző színűek, idegen íztől, szagtól mentesek. A tétel ne tartalmazzon idegen anyagot. Részletes minőségi követelmények: Épség: A szemek a csövet körben egyenletesen borítsák, ne legyen a cső szemhiányos, rosszul kötött, fonnyadt, a szemek épek, sérülésmentesek legyenek. Érettség: a cső nem lehet éretlen, a szemek legyenek zsengék, tejesek, könnyen vághatók. Ráncos, öreg szemeket nem tartalmazhat. Nedvességtartalom: minimum 67%, maximum 73% Nagyság: kifejlett szemekkel borított rész a csövön legalább 12 cm hosszúságú legyen. Az átvétel megtagadható, ha

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes